Hy het later weer harte gewen deur die durf en kanniedood veggees wat hy gewys het terwyl hy teen die verlammende effekte van MNS baklei het.
Van der Westhuizen, ’n lid van Wêreldrugby se Heldesaal, het in November 2011 die J9-stigting op die been gebring om ander MNS-lyers by te staan.
As ’n speler het hy die Webb Ellis-beker, die Drienasies-trofee en die Curriebeker-trofee gelig en homself gevestig as een van die beste skrumskakels wat die rugbywêreld nóg gesien het.